[{"text_idx": "#000000", "text": "Soetame TU\u0308K lastekliinikule hingamisaparaadi \u2013 2002. aasta po\u0303hikampaania"}, {"text_idx": "#000001", "text": "Eesma\u0308rk: Parandada laste ravitingimusi TU\u0308K lastekliiniku kardiokirurgia osakonnas, soetades sinna uue hingamis-narkoosiaparaadi."}, {"text_idx": "#000002", "text": "Tartu U\u0308likooli Kliinikumi kardiokirurgia osakond on ainus Eestis, kus tehakse su\u0308dameoperatsioone nii enneaegsetele vastsu\u0308ndinutele otse su\u0308nnitusmajast kui ka va\u0308ikelastele. Hingamis-narkoosiaparaati kasutatakse su\u0308dameoperatsioonide ajal."}, {"text_idx": "#000003", "text": "Praegu kasutusel olev aparaat pa\u0308rineb 1992. aastast. Ta\u0308napa\u0308eval ei vasta aparaat enam meditsiini arengutasemele \u2013 keerulised va\u0308ikelaste su\u0308dameoperatsioonid vajavad va\u0308ga ta\u0308pset aparatuuri. Aparaat ei vo\u0303imalda ta\u0308pselt ma\u0308a\u0308rata hingamisrez\u030ciime ja -mahte, kuid enneaegse puhul on iga milliliiter tulevase arengu ning elukvaliteedi suhtes ma\u0308a\u0308rava ta\u0308htsusega. Aparaat on ka poolavatud hingamiskontuuriga, narkoosigaasid va\u0308ljuvad ruumi, saastavad operatsioonitoa o\u0303hku ja ohustavad personali tervist. Ning kolmandaks, hapnikku ja narkoosigaase kulub ligi ku\u0308mme korda rohkem vo\u0303rreldes uute o\u0308konoomsete aparaatidega."}, {"text_idx": "#000004", "text": "Seeto\u0303ttu vajab kliinik uusi moodsaid hingamisaparaate, mis on va\u0308ga tundlikud ning suudavad ta\u0308pselt mo\u0303o\u0303ta va\u0308ikese patsiendi hingamismahtu ja sa\u0308a\u0308sta seela\u0308bi vastsu\u0308ndinu kopse."}, {"text_idx": "#000005", "text": "Aastas vajab hingamisel masina abi ligi 150 last."}, {"text_idx": "#000006", "text": "Hingamisaparaadi hind on 700 000 krooni."}, {"text_idx": "#000007", "text": "Kreekas hiilgavalt esinenud ja ralli staariks valitud Markko Ma\u0308rtin annetas tiitliga kaasnenud auhinnaraha, umbes 65 000 Eesti krooni, kampaania toetuseks."}]